زراعت اور کاشتکاروں کی فلاح و بہبود کی وزارت
ریاستوں کو زرعی بنیادی ڈھانچے کے فنڈ کا فائدہ اٹھانا چاہئے تاکہ چھوٹے اور اوسط درجے کے کسانوں تک فائدے پہنچ سکیں: نریندرسنگھ تومر
وزرائے اعلیٰ کی کانفرنس کے دوسرے دن کسانوں کے لئے مختلف اقدامات اور اسکیموں پر تبادلہ خیال جاری ۔ کانفرنس کا اہتمام زراعت کی وزرات نے کیا تھا
شمال مشرقی ریاستوں نے نئے قومی خوردنی تیل – پام آئل مشن کی ستائش کی
کسانوں سے متعلق ڈیٹا ڈجیٹل زرعی مشن کی دولت ہے اور یہ کسانوں کو براہ راست فائدہ پہنچائے گا: نریندر سنگھ تومر
سب کے لئے خوراک کی یقین دہانی ،کسانوں کے لئے خوراک کی یقین دہانی کے مترادف ہے :
پیوش گوئل
کسانوں نے لئے اصلاحات نے بھارت کو آتم نربھر بھارت کے راستے پر لاکھڑا کیا ہے: گوئل
کسانوں کی آمدنی دوگنا کرنے میں برآمدات کو ایک اہم رول ادا کرنا ہے : پیوش گوئل
نئی دہلی 15 ستمبر2021- زراعت اور کسانوں کی بہبود کی وزارت کی اسکیموں اور پہل قدمیوں سے متعلق وزرائے اعلیٰ کی کانفرنس کے دوسرے دن مرکزی وزیر جناب نریندر سنگھ تومر نے اس بات پر زور دیا کہ زرعی بنیادی ڈھانچے کا فنڈ بنیادی ڈھانچے کی سرمایہ کاری کے لئے قائم کیا گیا ہے اور یہ ایک یوزر فرینڈ لی آن لائن کے ذریعہ تیزی کے ساتھ منظوری کی راہ ہموار کرے گا۔ انہوں نے ریاستوں سے اپیل کی کہ وہ اس فنڈ کا فائدہ اٹھائیں تاکہ فوائد چھوٹے اور درمیانہ کسانوں تک پہنچ سکیں ، جن کے پاس وائر ہاؤسنگ فارم گیٹ پر کولڈ اسٹوریج کی سہولتوں کی کمی ہے۔ ڈجیٹل زرعی مشن کے بارے میں اظہار خیال کرتے ہوئے جناب تومر نے کہا کہ کسانوں کا ڈاٹا بیس ہماری دولت ہے اور ہم پروگرام ڈلیوری بہتر پالیسی فارمولیشن اور ملک میں اسمارٹ کھیتی پرتوجہ دیں گے۔ 5.5 کروڑکسانوں کے ساتھ ڈاٹا بیس تیار ہے اور زمین کے ریکارڈ کےساتھ دیگر تصدیق کے لئے کام جاری ہے۔
جناب تومر نے بتایا کہ مرکزی کابینہ نے حال ہی میں شمال مشرقی خطے اور انڈمان نکوبار جزائر پر توجہ کے ساتھ پام آئل کے لئے خوردنی تیل کے قومی مشن کو منظوری دی ہے۔ اس کے ذریعہ خوردنی تیلوں کی درآمد کو کم کرتے ہوئے ملک میں خوردنی تیلوں کی پیداوار کو بڑھایا جائے گا ۔ یہ مشن زبردست طور پر پام آئل کسانوں کو فائدہ پہنچائے گا۔ پونجی سرمایہ کاری میں اضافہ کرے گا ، روز گار کے مواقع پیدا کرے گا، درآمدات پر انحصار کم ہوگا اور کسانوں کی آمدنی میں اضافہ ہوگا۔ میٹنگ کے دوران شمال مشرق کی ریاستوں نے خوردنی تیل – پام آئل کے قومی مشن کی تعریف کی ،جسے مرکزی حکومت کی طرف سے شروع کیا گیا ہے اور ان کی سطح پر اس کے نفاذ میں ان کے تعاون کا یقین دلایا گیا ہے۔
جناب پیوش گوئل نے کانفرنس کے دوسرے دن خطاب کرتے ہوئے کہا کہ حکومت کسانو ں کے مستقبل کو بدلنے کے لئے ریاستی سرکار وں کےساتھ قریبی رابطے کے ساتھ کام کررہی ہے ۔ انہوں نے کہا کہ سب کے لئے خوراک کی یقین
دہانی ،کسانوں کے لئے خوراک کی یقین دہانی کے مترادف ہے اور کسانوں کے لئے اصلاحات نے آتم نربھر بھارت کے راستے پر ہندوستان کو لاکھڑا کیا ہے۔ زرعی برآمدات کے بارے میں وزیر موصوف نے کہا کہ برآمدات کو کسانوں کی آمدنی کو دوگنا کرنے میں ایک اہم رول ادا کرنا ہے اور ہندوستان کا مقصد یہ ہونا چاہئے کہ وہ چوٹی کی پانچ زرعی برآمد کرنے والے ملکوں میں شمار ہو۔ ایک ڈسٹرکٹ ایک پروڈکٹ کے بارے میں بات کرتے ہوئے وزیر موصوف نے کہا کہ 103 اضلاع سے 106 مصنوعات کی نشاندہی کی گئی ہے اور ضلعوں کو ایک برآمد ہب کے طور پر فروغ دیا جانا چاہئے تاکہ اس بات کو یقینی بنایا جاسکے کہ لوکل سامان عالمی سطح پر پہنچ رہا ہے ۔ انہوں نے بتایا کہ سرخ چاول اس وقت امریکہ برآمدکیا جارہا ہے اورتریپورہ سے جیک فروٹ برطانیہ بھیجا جارہا ہے ۔ بہتر مارکیٹ کے لئے آزاد تجارتی سمجھوتہ کام کررہا ہے ۔
ایڈیشنل سکریٹری جناب وویک اگروال کی جانب سے کانفرنس کے موضوعات پر ایک پریذینٹیشن پیش کیا گیا۔ انہوں نے آتم نربھر زراعت کا وژن پیش کیا، جو زیادہ آمدنی کے ساتھ اور زندگی کے بہتر معیار کے ساتھ کسانوں کو صنعت کار وں کے طور پر تبدیل کردے گا اور ہندوستان کو دنیا کی فوڈ مارکیٹ بنادے گا اور زراعت کو سرمایہ کاری کے مواقع میں تبدیل کردے گا۔ آتم نربھر زراعت حاصل کرنے کے لئے 10000 ایف پی اوز بنانے کا منصوبہ ہے ۔ برآمد کے لئے وقف کلسٹرز ، نامیاتی کے لئے وقف کلسٹرزاور اعدادی زرعی بھی قائم کئے جائیں گے۔ زراعت میں تغیراتی تبدیلی متعارف کرانے کے لئے متعلقہ ریاستوں کےساتھ ہونےوالے تبادلہ خیال زرعی بنیادی فنڈ زراعت میں مصنوعات کی برآمدات دالوں اور تلہنوں  پر مرتکزہے۔ پی ایم کسان اور کے سی سی ڈاٹا - کے سی سی کے زیر توجہ نتیجوں سے مواصل ہے، جس کا تعلق چھوٹے اور بہت چھوٹے کاشتکاروں سے ہے اور ریاستوں کے معاملے میں کنکٹوٹی اور آراضی کے ریکارڈ ، ڈاٹا بیس اور کاشتکاروں کے قومی ڈاٹا بیس پر مشتمل ہے۔
زراعت اور کسانوں کی بہبود کے مرکزی وزرائے مملکت محترمہ شوبھا کرانڈلے جے اور جناب کیلاش چودھری بھی میٹنگ میں موجود تھے ۔ وزرائے اعلیٰ اور زراعت کے وزیر وں نے زرعی شعبے کی ترقی کے لئے مرکزی حکومت کی جانب سے کی گئی کوششوں کی تعریف کی اور مختلف اسکیموں اور کچھ علاقائی مسائل سے متعلق اپنی تجاویز بھی پیش کیں ۔ شمال مشرق کی ریاست کی سرکاروں نے نیشنل ایڈیبل آئل مشن - پام آئل کی تعریف کی اور کہا کہ اس سے ان کی ریاستوں کی معیشت میں یقینی طور پر ایک مثبت تبدیلی آئے گی۔ انہوں نے وزیر اعظم جناب نریندر مودی اور زراعت کے وزیر جناب نریندر سنگھ تومر کا شکریہ ادا کیا ۔ کرناٹک حکومت نے کراپ سروے پروجیکٹ پر ایک پریذینٹیشن دیا جبکہ اے پی ای ڈی اے نے زرعی برآمدات پر پریذینٹیشن دیا۔